Tauchnitzi kirjastusel ilmund teosena oleks mainitav veel Karl Silex'i John Bull at Home - raamat, mis enam kui eelmised peatub inglise elu väliskülgedel. Statistika ja detailsete, otse elust võet tähelepanekute najal näidatakse Inglismaa suurt erinevust mandri olustikust. Saame täpsaid teateid korterioludest, inglaste lõbustustest, hariduselust, aristokraatiast, sissetulekutest ja nende kasutamisvõimalustest jne., kusjuures antakse sellest pilt, kuidas insulaarsed erinevused maailma majandusliku ja poliitilise ühteseotuse tihenemisega üha enam on hakand kaduma. Eriti illustratsioonina eelpool mainit teoseile on käesolev huvitavaks lektüüriks, aidates detailsemalt orienteeruda maailmas, mille üldjooni annavad Renier ja Cohen-Portheim.